**TINKAMŲ ŽEMOS KVALIFIKACIJOS BESIMOKANČIŲ SUAUGUSIŲJŲ ASMENŲ APIBRĖŽIMAS**

Vadovaudamasi 2021 m. programos „Erasmus+“ konkurso reikalavimais, Švietimo, mokslo ir sporto ministerija patvirtino žemos kvalifikacijos besimokančių suaugusiųjų apibrėžimą nacionaliniu lygiu. Suaugusių besimokančiųjų individualus arba grupės mobilumas galimas „Erasmus+“ suaugusiųjų švietimo srities mobilumo projektuose.

Suaugusiųjų besimokančiųjų mobilumo veikloje gali dalyvauti mažiau galimybių turintys besimokantieji (mokiniai), ypač žemos kvalifikacijos\* suaugusieji, kurie užregistruoti mokytis patvirtintoje suaugusiųjų švietimo programoje\*\* siunčiančioje organizacijoje. Suaugusiųjų besimokančiųjų mobilumo veiklos turi vykti jų dalyvavimo suaugusiųjų švietimo programoje metu.

\*Žemos kvalifikacijos kategorijai priskiriami asmenys, turintys tik vidurinį ar žemesnį išsilavinimą. Į šią kategoriją nepatenka profesinį išsilavinimą turintys ir profesijos besimokantys asmenys.

\*\*Patvirtinta suaugusiųjų švietimo programa - iš anksto apibrėžta ne mažiau 8 akad. val. trukmės neformaliojo švietimo veikla, kuria siekiama numatyto rezultato ir kuri patvirtinta pagal siunčiančiojoje organizacijoje numatytą tvarką.